Turen til Danmark blev lidt længere end planlagt for et ukrainsk fodboldhold. De kom til Danmark for at deltage i Dana Cup, men deres 18 år gamle bus ville ikke starte, da de var klar til at vende snuden hjem. Den var gal med nogle af de elektriske ledninger, og det var ikke lige til at få fikset. Så de ukrainske drenge og deres trænere fik et par ekstra dage i Nordjylland. De har boet ved en privat mand i Nørre Lyngby. Poul Raunsmed har hjulpet fodboldholdet med mad, overnatning og aktiviteter til de mange børn. Han har samtidig kritiseret Dana Cups ledelse for ikke at tage ansvar i situationen. Du kan se indslaget her. Nu er fodboldholdet dog på vej hjem. De blev tirsdag morgen hentet af en bus, der har sat kursen mod Ukraine. Det skriver, Poul Raunsmed fra Nørre Lyngby mølle, der har hjulpet fodboldholdet på Facebook.

Referat:
Et ukrainsk fodboldhold har siden lørdag været strandet i Nordjylland, men de er nu på vej hjem.